Benson Kipruto

Benson Kipruto (Tolilet, Nandi konderria, 1991ko martxoaren 17a) keniar iraupen luzeko lasterkari bat da. World Marathon Majors multzoko maratoietan hiru garaipen eskuratu ditu eta 2024ko Parisko Olinpiar Jokoetan brontzezko domina eskuratu zuen.

 Biografia 
Gaztetatik distantzia luzeko lasterketatan hasi zen korritzen. Lehenengo emaitza aipagarria 2016an izan zuen, Atenasko maratoian bigarren egin zuen. 2018an Torontoko maratoia irabazi zuen. 2019an World Major maratoi batean hartu zuen parte lehenengoz, Bostonen, eta 10. amaitu zuen. 

2021ean Pragako maratoia irabazi zuen eta lehenengo aldiz maratoi handi bat ere bai, Bostongoa. 2022an Chicagoko maratoia irabazi zuen eta 2024an Tokiokoa, hango errekorra ezarriz gainera, 2:02:16.

2024ko Olinpiar Jokoetan, Parisen, brontzezko domina eskuratu zuen.

2025eko azaroan New Yorkeko maratoia irabazi zuen Alexander Mutiso herrikidearekin sprint itxia izan ondoren. 16 ehunenekoren tartea izan zen bien artean.

 Palmaresa 
 Txapelketak 
Udako Olinpiar JokoakUrteaLekuaDominaProba2024Paris ()MaratoiaWorld Major maratoiakUrteaMaratoiaPostuaDenbora2021 Bostongo maratoia2:10:162022 Bostongo maratoia2:07:27 Chicagoko maratoia2:04:242023 Bostongo maratoia2:06:06 Chicagoko maratoia2:04:022024 Tokioko maratoia2:02:162025 New Yorkeko maratoia2:08:09

 Markak 
 Maratoi erdia: 1:00:06 (Praga, 2020)
 Maratoia: 2:02:16 (Tokio, 2024)

 Erreferentziak 

 Kanpo estekak 

Kategoria:Maratoilariak
Kategoria:Kenyako atletak
Kategoria:2024ko Udako Olinpiar Jokoetako dominadunak
Kategoria:2024ko Udako Olinpiar Jokoetako atletak
Kategoria:Olinpiar Jokoetako brontzezko dominadunak atletismoan